****

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD BAKAR**

Primorje 39

51222 BAKAR

**POZIV ZA NADMETANJE**

**u postupku jednostavne nabave opreme za uređenje dječjeg igrališta u vrtiću Bakar**

KLASA: 406-01/21-03/33

URBROJ: 2170-02-04/3-21-2

Bakar, 09. srpnja 2021. godine

1. **OPĆI PODACI:**
   1. **Opći podaci o naručitelju**:

GRAD BAKAR, Primorje 39, 51 222 Bakar,

MB: 2562235

OIB: 31708325678

Broj telefona: 051/455-710

Broj telefaksa: 051/455-741

Internetska adresa: [www.bakar.hr](http://www.bakar.hr)

* 1. **Osoba zadužena za komunikaciju s ponuditeljima**:

Davor Skočilić, mag.ing.aedif.

Pročelnik upravnog odjela za urbanizam, komunalni sustav i ekologiju

Broj telefona: 051/455-755

Broj telefaksa: 051/455-741

Adresa elektronske pošte: [davor.skocilic@bakar.hr](mailto:davor.skocilic@bakar.hr)

* 1. **Vrsta postupka nabave**: Jednostavna nabava
  2. **Procijenjena vrijednost nabave:**

Procijenjena vrijednost nabave temeljena je na ukupnom iznosu, bez poreza na dodanu vrijednost i iznosi 195.000,00 kn

* 1. **Mjesto isporuke opreme**:

Dječji vrtić Bakar, Lokaj 193a.

1. **PODACI O PREDMETU NABAVE**:
   1. **Opis predmeta nabave:**

Predmet nabave je nabava, doprema i montaža opreme sukladno troškovniku koji je sastavni dio dokumentacije za nadmetanje.

* 1. **Rok isporuke opreme:**

30 dana od dana sklapanja ugovora.

1. **RAZLOZI ISKLJUČENJA PONUDITELJA**

Naručitelj će isključiti ponuditelja koji je dostavio neprikladan zahtjev za sudjelovanje sukladno Zakonu o javnoj nabavi, kao i ponuditelja koji je počinio težak profesionalni propust u posljednje dvije godine prije započinjanja postupka nabave ili nad kojim je pokrenut postupak likvidacije ili predstečajne nagodbe.

Naručitelj će isključiti ponuditelja koji ima nepodmirena dugovanja prema naručitelju, kao i ponuditelja koji je s njim u sudskom sporu.

Ponuditelji u svojoj ponudi nisu dužni dostavljati dokaze o nepostojanju razloga isključenja, ali naručitelj zadržava pravo zatražiti predmetne dokaze tijekom pregleda i ocjene ponuda.

1. **UVJETI SPOSOBNOSTI**

Gospodarski subjekti moraju dokazati pravnu i poslovnu sposobnost, financijsku sposobnost, te tehničku i stručnu sposobnost. U tu svrhu moraju dostaviti slijedeću dokumentaciju:

* + 1. Izvod iz odgovarajućeg registra kojim dokazuje svoju poslovnu sposobnost u preslici.
    2. Popis glavnih isporuka roba istih ili sličnih predmetu nabave izvršenih u godini u kojoj je započeo postupak nabave (2021.) i tijekom tri godine koje prethode toj godini (2018. – 2020.). Popis isporuka sadrži: naziv predmeta ugovora, iznos izvršenih isporuka bez PDV-a, datum izvršenih isporuka i naziv druge ugovorne strane. Naručitelj zadržava pravo izravno od druge ugovorne strane zatražiti provjeru istinitosti navedenih podataka.

Kako bi dokazao svoju sposobnost Ponuditelj mora imati najmanje 1 (jednu) izvršenu isporuku robe iste ili slične predmetu nabave čija je zbrojena vrijednost (bez PDV-a) najmanje u vrijednosti procijenjene vrijednosti nabave.

* + 1. Dokaze financijske sposobnosti ponuditelj ne dostavlja uz ponudu već samo na zahtjev naručitelja. Ponuditelj je sposoban ako nema evidentirane naloge za plaćanje za čije izvršenje nema pokriće na računu i nema neprekidnu blokadu računa dulju od 3 (tri) dana u posljednjih 30(trideset) dana od dana početka postupka javne nabave.

1. **JAMSTVA**
   1. **Jamstvo za uredno ispunjenje ugovora**

Odabrani ponuditelj mora dostaviti Naručitelju, u roku 8 dana od sklapanja ugovora, ovjerenu zadužnicu/bjanko zadužnicu ponuditelja na iznos 10.000,00 kuna, kao instrument jamstva za uredno ispunjenje ugovora.

Ako odabrani ponuditelj u ostavljenom roku ne dostavi jamstvo za uredno ispunjenje ugovora kako je zatraženo u dokumentaciji za nadmetanje, naručitelj će ponovno vršiti rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti novu odluku o odabiru ili poništiti postupak nabave.

* 1. **Jamstvo za uklanjanje nedostataka u jamstvenom roku:**

Jamstveni rok za kvalitetu opreme iznosi najmanje 2 godine računajući od dana uredno izvršene primopredaje opreme i potpisa primopredajnog zapisnika. Po osnovi jamstva za uklanjanje nedostataka u jamstvenom roku naručitelj će zadržati jamstvo za uredno ispunjenje ugovora.

1. **PODACI O PONUDI**

Pri izradi ponude ponuditelj se mora pridržavati zahtjeva i uvjeta iz ovog Poziva.

* 1. **Način i rok dostave ponuda**

Ponuda se dostavlja u zatvorenoj omotnici putem pošte ili neposredno na adresu: Grad Bakar, Primorje 39, 51222 Bakar.

Elektronički način dostave ponude nije dopušten.

Na omotnici ponude mora biti naznačeno: naziv i adresa ponuditelja, naziv i adresa naručitelja, i naznaka: „ne otvaraj – ponuda za nabavu opreme za uređenje dječjeg igrališta u vrtiću Bakar.“

**Krajnji rok za dostavu ponude**: **27. srpnja 2021.** **do 09:00 sati.**

* 1. **Izmjena i/ili dopuna i odustajanje od ponude**

1. Ponuditelj može do isteka roka za dostavu ponuda dostaviti izmjenu i/ili dopunu ponude.
2. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.
3. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
   1. **Kriterij za odabir ponude**: najniža cijena.
   2. **Rok valjanosti ponude**: 60 dana od krajnjeg roka za dostavu ponuda. Ako istekne rok valjanosti ponude, naručitelj će od ponuditelja tražiti produženje roka valjanosti ponude. U svrhu dostave pisane izjave ponuditelja o produženju roka valjanosti ponude naručitelj će ponuditelju dati primjereni rok.

Pročelnik

Davor Skočilić, mag.ing.aedif.

**PONUDBENI LIST**

**Naručitelj**: Grad Bakar, Primorje 39, 51 222 Bakar

|  |  |  |
| --- | --- | --- |
| **Ponuditelj:** | Naziv |  |
|  | Sjedište |  |
| Adresa |  |
| OIB |  |
| Broj računa |  |
| U sustavu Poreza na dodan vrijednost | DA NE (zaokružiti odgovor) |
| Adresa za dostavu pošte |  |
| E-mail |  |
| Kontakt osoba ponuditelja |  |
| Broj telefona |  |
| Broj telefaksa |  |

|  |  |  |
| --- | --- | --- |
| **Podizvođač**: | Naziv |  |
|  | Sjedište |  |
| OIB |  |
| Broj računa |  |
| **Radovi, roba ili usluge koje će izvesti podizvođač** | Predmet |  |
| Količina |  |
|  | Vrijednost |  |
| Mjesto |  |
| Rok |  |

Ukoliko ponuditelj nema podizvođača gornju tablicu ne ispunjava već je dužan istu precrtati kosom linijom i napisati slijedeći tekst „Opremu ćemo isporučiti samostalno“

|  |  |  |
| --- | --- | --- |
| **Predmet nabave:**  **Nabava opreme za uređenje dječjeg igrališta u vrtiću Bakar** |  | Iznos brojevima: |
| Cijena ponude  bez PDV-a |  |
| PDV |  |
| Ukupna cijena  ponude s PDV-om |  |

**Rok valjanosti ponude**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum:

\_\_\_\_\_\_\_\_\_\_\_\_\_\_\_\_\_\_ MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime ovlaštene osobe ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis ovlaštene osobe ponuditelja)